Enjoy The Silence
Nesmrteľná skladba Depeche Mode (alebo skôr "lepkavý karamelový puding"), ktorú už zrejme nikdy nevyradia z koncertných setlistov, v spomienkach jej autorov.
Martin: "Tá skladba je o pocite, kedy už nič iné nechcete, ste absolútne spokojný a akékoľvek slová, či niečo iné, pôsobí absolútne rušivo. Ste absolútne šťastný a už nič iné nepotrebujete. Je to veľmi pekná skladba, ako aj milý spôsob vyjadrenia."
Dave: "A práve preto vo videu, ak si to všimnete, spievam z celej tej skladby iba jediný verš: "Words are very unnecessary". Pretože máte pred sebou tie nádherné scenérie, všade nádherné živé fotografie, na ktoré s úžasom hľadíte ... a slová Vám prídu zbytočné. Predstavujem tam akéhosi kráľa, ktorý má jednoducho už všetko." /MTV's 120 Minutes, 1990/
Martin: "To bolo za tie roky pobytu v štúdiu jediný krát, kedy sme nadobudli pocit, že máme skutočný hit. Keď som dokončil demo, tak malo bližšie k balade a znelo to ako harmonium verzia, ktorú sme neskôr vydali. Alan prišiel s nápadom to trochu zrýchliť, dať tomu viac disco nádych, k čomu som sa spočiatku staval na odpor, pretože som si myslel, 'tá skladba sa predsa volá "Užívať si ticho"', pojednáva o pokoji a vyrovnanosti, čo veľmi nesedí k disco štýlu. Trucoval som asi dva dni, ale po tom, čo to zrýchlil, tak som si na to akosi zvykol a pridal k tomu gitarový part, ktorý celej skladbe dodal tú správnu atmosféru. Okamžite sme v tom pocítili obrovský potenciál. Musím priznať, že som dva dni trucoval bezdôvodne." /Bong No. 37, 1998/
Daniel Miller: ""Enjoy The Silence" bola pôvodne pomalá skladba, takmer balada, myslím v demo podobe, ale buď to bol Alan alebo Flood, ktorý naozaj veril tomu, že sa z toho dá získať ešte niečo naviac, ak sa tempo skladby zrýchli. Martin bol jednoznačne proti tejto myšlienke, keďže to bola jeho skladba, ale povedal, "Dobre, urobte to a uvidí sa." Spomínam si, ako som za nimi zašiel do štúdia a Fletch s Martinom ma nadšene vítali, "Dan, túto skladbu ti rozhodne musíme prehrať!" Šli sme teda do malej miestnosti, vedľa štúdia, kde mi pustili "Enjoy The Silence" v rozpracovanej verzii. Len som povedal, "Tak toto bude ohromné." Bola to dokonalá popová skladba, absolútne skvelá. Inak, to bola verzia, ktorú skomponoval Martin a Alan s Floodom ju spracovali do podoby, ktorá pripomínala verziu oficiálnu." /Electronic Beats, 2013/
Keď Ti Martin posunul demo k "Enjoy The Silence", čo v Tebe odštartovalo myšlienku, že by bolo dobré skladbu zrýchliť? Zrýchlil alebo spomalil si aj iné skladby?
Alan: Zvláštne na tom vtedy bolo, že sa mi pri prvom počúvaní toho dema vybavil spev Neila Tennanta. Hlavne pri verši "All I Ever Wanted ..." čo mi fakt pripomínalo Pet Shop Boys. Väčšina DM skladieb zmenila tempo, v porovnaní s pôvodným demom, ale neviem si spomenúť na prípad, kedy by to bola extrémna zmena. /Q&A, recoil.co.uk/
Alan: "Martinove demá boli vždy po textovej stránke kompletné, no po tej hudobnej boli niekedy skutočne detailne spracované, no inokedy zasa veľmi jednoduché. Mal som pocit, že pristupovať k tejto skladbe ako ku balade, by bol doslova kriminálny zločin, keďže som v nej videl ohromný komerčný potenciál. Samozrejme, bol to skvelá uplakaná melódia, ale mala v sebe niečo liečivé. Než sme povolali Martina k nahrávaniu gitarového riffu, tak sme s Floodom pracovali na backing tracku. A v momente, ako sme to spojili, tak každý pochopil (dokonca aj Martin, ktorý sa zmeny tempa zdráhal najviac), aký hit máme v rukách." /Q&A, recoil.co.uk/
Album "Violator" mixoval F. Kevorkian, no v prípade singla "Enjoy The Silence" ste preferovali mixy Millera, Flooda a Legga. Aký bol dôvod? Je skutočne pravda, že sa Ti nepáčil zvuk gitary v Kevorkianovom mixe?
Alan: "Aby sme boli teda naozaj presní, celý album sme mixovali s Francoisom. Osobne si nemyslím, že by bol náš mix "Enjoy The Silence" nejako zlý. Ten zvuk gitary je fájn a celkovo je ten zvuk ešte omnoho živší. Daniela však čosi "svrbelo" a mal pocit, že on to zmixuje ešte lepšie. Dali sme mu priestor a po 2-3 pokusoch sme sa rozhodli, že jeho mix bol akceptovateľný pre 7" verziu. Netlačil nás k tomu, myslím, že by sme boli spokojní aj s originálnym mixom. Najhumornejšie na tom je, že náš najúspešnejší singel je náš najplytkejší, nezaujímavý zvukový mix s bicou slučkou, ktorá znie ako lepkavý karamelový puding." /Q&A, recoil.co.uk/
Daniel Miller: "Jediný problém s Kevorkianovým mixom bol ten, že zatiaľ, čo album bol skvelý, ja som so samotnou "Enjoy The Silence" nebol spokojný. Mal som k dispozícii demo, resp. "rough version", ktorú urobil s Alanom a v mojich predstavách mala práve takto znieť finálna verzia. Tak som povedal, 'Pozrite, ja ten album zbožňujem, ale v tejto chvíli to o "Enjoy The Silence" povedať nemôžem. Môžem si ju vziať a skúsiť ju zmixovať s niekým iným?' Tak som sa dal dokopy s chlapíkom menom Phil Legg, štúdiovým inžinierom, s ktorým som kedysi spolupracoval. On to zmixoval presne tak, ako som to nosil v hlave. Podľa mňa už boli ku koncu vyhorení, keďže sa ten album rodil veľmi dlho, tak len dodali, 'Dobre, nech je po tvojom' a použili moju verziu." /Electronic Beats/
Názory Devotees (23)
NODLISAB1973
1 21. jún 2018 o 06:30
Veru veru .Je to DM top skladba v celej ich tvorbe,
DM-80
2 21. jún 2018 o 09:20
Pre mňa určite ich neprekonateľná skladba, všetko spolu sadlo doslova ako zadok na misu. Netvrdím, že pri iných hitoch to tak nebolo, no ETS je jednoducho top topov. Skladba sa dá vyjadriť z niekoľkých uhlov pohľadu. Ja ju vnímam akoby skôr tak rebelsky, keď jednoducho človek už nedokáže počúvať slová rôznych primitívnych ľudí a utiahne sa tam, kde si žije svoj život, kde má pokoj, teda ticho. V tej skladbe je niečo magické, niečo čo človeka prinúti sa zamyslieť nad tým všetkým, čo sa deje okolo nás.
Hammersmith Odeon
3 21. jún 2018 o 10:28
Charlie…niet co dodat. OMG…
Tomasito
4 21. jún 2018 o 16:28
Skvela a najlepsia skladba (hoci nie moja najoblubenejsia), skladba, ktora formuje a dava profil a tvar DM pred celym svetom + videoklip, ktory nema chybu - tie prestrihy kapely (kde vyzeraju nenormalne znudene) s prestrihmi exterieru - niet co dodat - toto je DEPECHE MODE
tommy
5 21. jún 2018 o 17:08
Len si predstavte, že by ostala v pôvodnej (Martinovej) verzii ako nejaká "b-strana" na nejakom singli z Violator-u…
suspy
6 21. jún 2018 o 18:00
@Tomy: Takto skončilo niekoľko skladieb po Ultre nie len z B-singlov, ale aj z albumov.
Páči sa mi Martin: Musím priznať, že som dva dni trucoval bezdôvodne."
Inak povedané: Musím priznať, že mojim skladbám Alan výborne rozumel
Dusan
7 21. jún 2018 o 20:10
Prepáčte za hlúpu otázku. Ten akože "iný" Millerov mix je verzia na videu? Lebo na singli je albumová verzia a pokiaľ sa nemýlim, video verzia s tým nádherným začiatkom nikdy na digitálnom audio nosiči nevyšla.
kobino38
8 21. jún 2018 o 20:58
veru tak, je to neprekonateľný hit ale najradšej mám Devotional verziu
dvestotri
9 22. jún 2018 o 06:52
Ako to bolo povedane, Alan rozumel skladbam, ktore zlozil Martin a preto zneli, ako zneli. Dokonale prepojenie dvoch umelcov.
Tomasito
10 22. jún 2018 o 09:28
suhlas so suspy - vela skladieb po odchode Alana mala obrovsky potencial - obrovsky, ale bohuzial neboli dotiahnute do tej podoby, ktora by im svedcala. Vid skladba Alone - ta skladba ma nenormalne slova, a aj motiv je dost dobry, len refren a celkova produkcia a samotne detaily su nedotiahnute, tak ako to byvalo v rokoch 86 az 93. - Skoda, vecna skoda.
tommy
11 22. jún 2018 o 13:16
A kto dá odpoveď na Dušanovu otázku? Už, ja mám v tých mixoch hokej… Musíme počkať na Gabriela, ten je pojazdná dm wikipédia…
DM-80
12 23. jún 2018 o 11:15
No ja si neviem vybrať či Devotional alebo Violation verzia. Aj Violation je skvelá. Tá gitara tam je rovnako parádna ako v Devotional a strašne sa mi páči, že na konci Dave spieva viackrát za sebou "enjoy the silence". Aj ten prechod pred tou gitarou je skvelý.
tommy
13 24. jún 2018 o 10:12
Ja milujem tú "sláčikovú časť" v rámci toho dlhého remixu… Pri nej som "namäkko"... A súhlasím s Alanom, v tých melódiách a harmóniách je niečo liečivého… S jeho odchodom ostal len "placebo efekt" :-( .
monocells
14 24. jún 2018 o 14:22
... a jej Hands And Feet Remix je pre mňa doposiaľ neprekonané hudobné dielo.
DM-80
15 24. jún 2018 o 14:35
Ešte som zabudol spomenúť Singles Tour verziu, tiež perfektná gitara.
Monghi
16 25. jún 2018 o 09:36
@tomy, @dusan: ved si pustite albumovu verziu a singlovu verziu, ci tam budete pocut rozdiel ... verzia, ktoru poznate z videa, vysla len na promo disku, na ziadnom oficialne predavanom nosici myslim vydana nebola.
tommy
17 25. jún 2018 o 20:27
Môžem ťa uistiť, že som si vypočul všetky verzie a neviem sa rozhodnúť, ktorá je naj:
- demo je krásne krehké, hneď sa mi vybaví scéna, kde Martin hovorí chalanom: "Objavil som pekný šuter…" Alan sa naň pozrie, zazrie v ňom odlesk diamantu (to, čo iní nevideli) a odpovie: "Požičaj mi ten šuter na dva dni a ja ti vrátim vybrúsený diamant… Martin urazene odvrkne: "No, to určite, zase tie tvoje chvastúnske reči, Alan"... Buchne dverami a dva dni pije ako dán… (veď to nahrávali v PUK štúdiu v Dánsku, ha ha ha)... Ostatné je história
- video singel: to intro je krásne
- peters pop show: pre mňa najemotívnejšia verzia, ešte stále mám z nej husiu kožu a ten Davidov imidž - cool
- devotional verzia: dokonalosť sama o sebe
- harmonium: želal som si, aby bola bodkou na albume Violator (niečo na spôsob EC na CTA).
PS: našiel som na nete "chords and riffs" na gitaru na "devotional vesion" a ten záverečný úžasný "riff" sa musím naučiť, aj keby som si mal zničiť zápästie (akože už mám)...
jozefst
18 26. jún 2018 o 09:43
Čo dodať k tej skladbe, proste jeden z DM klenotov.
violator_2008
19 27. jún 2018 o 10:32
@Monghi - na ktorom promo disku to je aj s tym introm?
na CD BONG 18R (UK promo) aj na PRO-CD-3976 (US promo) je len normalny 7" mix
Monghi
20 27. jún 2018 o 12:31
@violator_2008: siel som podla tohto: https://www.youtube.com/watch?v=ZX1QtdWSzXk
jozefst
21 28. jún 2018 o 09:35
Len neviem, prečo ETS nevydali aj s tým introm v normálnej verzii, či už albumovej, alebo singlovej. V tejto video verzii, ktorú postol Monghi však chýba na konci cinknutie a hláška Enjoy the silence. Niekde chýba intro, niekde koniec a tak k úplnej rýdzosti 1000 chýba skladbe 0,1 a má hodnotu čistého zlata 999,9 a ním aj vlastne ETS je.
violator_2008
22 29. jún 2018 o 00:26
@Monghi - lenze takyto disk neexistuje. to je len photoshop na tom youtube "videu".
btw preco by to razili na INT 826.926 (XL CD BONG 18) The Quad: Final Mix a nevymazali tam udaje, ktore tam zjavne nepatria. Ani intercord stranka takyto disk nespomina.
http://www.dm-intercord-sammler.de//index2.php
ale nasiel som inu vec: toto ste si vsimli? existuju 2 verzie videa:
jedna je ta kde pri intre najprv dlhy pohlad na kapelu z vacsej dialky a Martin sa obzrie a potom do taktu postupne po jednom miznu
https://www.youtube.com/watch?v=aGSKrC7dGcY
a na konci zaznie Enjoy The Silence do bielej obrazovky
a druha je kde pri intre najprv dlhy pohlad na kapelu zblizka a Fletch sa obzrie a potom postupne odchadzaju
https://www.youtube.com/watch?v=FDxM8-k60_M
a na konci zaspieva Gahan Enjoy The Silence a prilozi si prst na usta
ja mam pocit, ze tato druha verzia, je ta povodna z roku 1990 (aj kvoli tej prisernej video kvalite - zrejme ripnute z povodnej VHS kazety), lebo ja si to pamatam z telky takto - s tym odchadzanim - nie miznutim
Monghi
23 29. jún 2018 o 07:24
@violator_2008: ja sa k diskografii DM vyjadrovat vobec nemozem. tie proma, rozne edicie, kto by sa v tom vyznal